Meie ei ole ju ometi sallimatud, me oleme lihtsalt nii eriline rahvas, keda ei olegi võimalik rahvusvaheliselt tunnustatud indikaatorite abil mõõta ja teistega  võrrelda, leiab Pullerits. Väga eestlaslik suhtumine! Sest just hiljuti nägime, et nii nagu OECD edetabel, ei kehti meie jaoks ka Rahvusvahelise Dopinguagentuuri WADA nõuded. Ehkki kõik eestlased armastavad ausat ja puhast sporti ning on dopingu tarvitamise vastu, usuvad kõik nagu üks mees sellegipoolest Andrus Veerpalu. Sest õige eesti mees jääb meie jaoks süüdistustest puhtaks ka siis, kui objektiivsed tõendid tema vastu räägivad.